Love Bombing

Midd Love Bombing (Kompositum vum englische love und bombing, uff daitsch „Liebesbombardement“) mändma ä Tagdigg, wu endwedda ä romondischi Umwerwung odda awwa ä meschlische psischischi Monibulazion unnän meschlische emozionale Missbrauch isch, wu om Ofong vunna Liebesb'ziehung bzw. baim Dating awwa a schbeda inna B'ziehung ogwond werd. De Love Bomber iwwaschidd soi ooda ihrn zukinfidische Partner(in), alla a des meschlische Obfa, midd verbala Vafiehrung, Komblimend, Schmaischelaije, Liebesb'kundunge, Zunaischunge, liebevolle unn zerdlische B'riehrunge, G'scheng'g, Vaschbreschunge fa die Zukunft, etc. Baide Person, wu midd Love Bombing iwwaschidd werd, konn des zum Gfiehl vun Liebe uffde erschde Bligg fiehre, alla dasse vor allem om Ofong vunde B'ziehung glawbd, dass do ebbes baidsaidisch emodionel indensives unn deswesche a bsondares bassierd.Dale Archer, The manipulative partner's most devious tactic, Psychology Today, New York City, March 6, 2017

 Herkunfd 
De Ausdrugg Love Bombing isch vunde Midglieda vunde Vaonischungskersch inde USA inde 1970er Johr gepräschd unn isch a vunde Midglieda vunde Kinna Goddes b'nudzd worre.Deborah Davis, Bill Davis, The Children of God - The Inside Story By The Daughter Of The Founder, Moses David Berg, 1984, Zondervan, Grand Rapids, Michigan, ISBN 978-0310278405

 Umwerwung 
Iwwermeßischi Ufmergsomkaid unn Zunaischung konn efach ä indensives Umwerwe vunna Person ohne Absischd fa Missbrauch soi. Nochm Dale Archer kummds druff o, was als negschdes bassierd. Wonn uffs werwe a Tade folschen isches nedd missbräuchlich.

 Missbrauch 
Wonns inde Absischd vunna Monibulazion g'machd werd, alla vorg'daischd isch, vasuchd de Love Bomber die onna Person emozional on sisch zu binne unn so Kondroll unn Macht iwwase zu b'kumme. A indem Fall glawwen die b'droffene Persone om Ofong vunde B'ziehung, dass do ebbes baidsaidisch emodionel indensives unn deswesche bsondares bassierd, unn mergen nedd, dassse iwwa ihr Gfiehl monibulierd werren. Love Bomber hawwen haifisch narzissdische Ziesch unn vasuchen middm g'zielde uff- unn abwerde vunde onnare Person, se emozional vun sisch abhengisch zu mache, se zu vausischere unn zu kondrolliere. Wonn nochde onfenglische Uffreschung, alla em Liebestaumel, des Obfa donn widda Indresse a on ebbes onnarem zaischd, als on dem naije Pardna, konnde Love Bomber midd Wuud, passiv-aggresives Vahalde reagiere uns Obfa bschuldische egoischdisch zu soi. Wonn des Obfa donn nedd druff oigehd, schdelld de Teda soi Zunaischung etc. oi unn b'ginnd midde Abwerdunge unn bschdrofd des Obfa midd Oschraije, Bschimpfunge, Psischoschbielsche, Schwaische unn a kerperlische Misshondlunge.Lindsay Dodgson, Manipulative people hook their victims with a tactic called 'love bombing' — here are the signs you've been a target, 26. Februar 2018, Business InsiderLauren L'Amie, Are You Being Love Bombed?, 29 March 2019, Cosmopolitan

De Bgriff „Love Bombing“ werd a fa die Tagdigge vawend, wumidd Zuhelda unn Bondemiddglieda ihr Obfa Kondroll ausiewen.Michel Dorais, Patrice Corriveau, Gangs and Girls: Understanding Juvenile Prostitution, McGill-Queen's Press, Montreal, Quebec, Canada, 2009, ISBN 978-0773534414, Seite 38 In Segde isch die Tagdigg b'konnd unn die Psischologie Professorin Margaret Singer hoddsJames T. Richardson, Regulating Religion: Case Studies from Around the Globe, 2004, Springer, New York City, ISBN 0-306-47887-0 in ihrm Buch Cults in Our Midst bschriwwe.Margaret Singer, Cults in Our Midst, 2003, Wiley, New York City, ISBN 0-7879-6741-6

 Gugschd a uff 
 Gaslighting

 Vawais 

Sachgrubb:Manipulation